open-index/open-wikipedia-markdown huggingface dataset:
Erik die Oorwinnaar

**Erik die Oorwinnaar** (Oudnoors: *Eiríkr inn sigrsæli*, Sweeds: *Erik Segersäll*; c. 945-995) was omstreeks 970 'n Sweedse monarg. Hoewel daar vroeëre Sweedse konings was, is hy die eerste een met 'n aaneenlopende opvolging van wie in onafhanklike bronne melding gemaak word. Sweedse koningslyste begin dus gewoonlik by hom. 

Sy seun Olof Skötkonung is egter die eerste koning wat gedokumenteer is wat beslis deur beide die oorspronklike Swede om die Mälarmeer en die Gaute om die Vätternmeer aanvaar word. Adam van Bremen berig oor die koning Emund Eriksson voor Erik, maar dit is nie bekend of hy Erik se vader was nie. Die Noorse sagas vertel van 'n Björn Eriksson, maar word as onbetroubaar beskou. 

Sommige bronne verwys na Erik die Oorwinnaar as óf koning "Erik V" óf "Erik VI". Dan word teruggetel vanaf Erik XIV (1560-1568), wat dié syfer aangeneem het volgens 'n 16de-eeuse werk oor die geskiedenis van Swede, *Historia de omnibus Gothorum Sueonumque regibus*. Dit is egter onseker of daar vorige Sweedse konings met die naam Erik was; sommige historici glo daar was verskeie vroeëre Eriks, terwyl ander die historiese egtheid van die primêre bronne bevraagteken. 

## Verwysings
## Skakels
Daddy Yankee

duimnael|regs|Daddy Yankee
**Ramón Luis Ayala Rodríguez** (gebore 3 Februarie 1976), professioneel bekend as **Daddy Yankee** (ook bekend onder die bynaam **DY**), is 'n Puerto Ricaanse kletsrymer, sanger, liedjieskrywer en akteur. Hy staan bekend as die "Koning van Reggaetón".  

## Verwysings
Phasmatini

**Phasmatini** is 'n tribus van stokinsekte in die Phasmatidae familie. Daar is meer as 40 beskryfde spesies. Hulle kom voor in Australasië, Asië en moontlik Brasilië.

## Genera
Hierde genera hoort aan die tribus Phasmatini:
* *Acrophylla* Gray, 1835
* *Anchiale* Stål, 1875
* *Cigarrophasma* Brock & Hasenpusch, 2001 (monotypic *Cigarrophasma  tessellatum*)
* *Ctenomorpha* Gray, 1833
* *Dryococelus* Gurney, 1947 (monotipies)
* *Eurycnema* Serville, 1838
* *Onchestus* Stål, 1877
* *Paractenomorpha* Hennemann & Conle, 2004 (monotipies *Paractenomorpha baehri*)
* *Paracyphocrania* Redtenbacher, 1908
* *Paronchestus* Redtenbacher, 1908
* *Peloriana* Uvarov, 1940 (monotipies *Peloriana lobiceps*)
* *Phasma* Lichtenstein, 1796

## Verwysings 
## Bronne 
* 
*
Prosaïese Edda

[thumb|180px|Die titelblad van 'n laat manuskrip van die *Prosa-Edda* deur [Snorri Sturluson (13de eeu) wat antieke Noorse gode en ander mitologiese figure uitbeeld.]]

Die ***Prosaïese Edda*** of ***Prosa-Edda***, ook bekend as die ***Jonger Edda***, ***Snorri se Edda*** (Yslands: Snorra Edda) of histories bloot ***Edda***, is 'n Oudnoorse handboek wat in die vroeë 13de eeu in Ysland geskryf is. Dit is vermoedelik geskryf, of minstens saamgestel, deur die Yslandse geleerde en historikus Snorri Sturluson. Dit word beskou as die grootste en mees gedetailleerde bron vir moderne kennis oor die Noorse mitologie, die mites van die Noord-Germaanse volke, en gebruik 'n verskeidenheid bronne, insluitende weergawes van gedigte wat bewaar gebly het in 'n werk bekend as die *Poëtiese Edda*.

Die *Prosaïese Edda* bestaan uit vier afdelings: Die voorwoord, 'n historiese weergawe van die Noorse gode; *Gylfaginning*, in 'n vraag-en-antwoord-formaat; *Skáldskaparmál*, wat dieselfde formaat volg en dan 'n lys kenninge en terme aangee; en *Háttatal*, wat die samestelling van tradisionele skaldepoësie bespreek.

Sewe manuskripte van die *Prosa-Edda* uit omstreeks 1300 tot 1600 verskil merkbaar van mekaar en verskaf aan navorsers onafhanklike tekswaarde vir ontleding. Dit lyk of die *Prosa-Edda* soos 'n destydse handboek gewerk en ten doel gehad het om Yslandse digters en lesers te help om die subtiliteit van die alliterende versvorm te verstaan, asook die baie kenninge wat in skaldepoësie gebruik word.

Dit was aanvanklik net as *Edda* bekend, maar is later die *Prosa-Edda* genoem om dit te onderskei van die *Poëtiese Edda*. Vroeë kenners van die *Prosa-Edda* het vermoed daar bestaan 'n vroeëre versameling gedigte wat as bron daarvoor gedien het, en die teorie is bevestig met die ontdekking van die *Poëtiese Edda*.

## Verwysings
### Bronne
*Faulkes, Anthony. 1977. "Edda", *Gripla* II,  Reykjavík . Aanlyn. Besoek op 12 Augustus 2020.
*Faulkes, Anthony. 2005. *Edda*: Prologue and *Gylfaginning*. Viking Society for Northern Research. Aanlyn. Besoek op 12 Augustus 2020.
*Gísli Sigurðsson. 1999. "*Eddukvæði*". *Mál og menning*. .
*Gylfi Gunnlaugsson. 2019. "Norse Myths, Nordic Identities: The Divergent Case of Icelandic Romanticism" in Simon Halik (red.). *Northern Myths, Modern Identities*, 73–86.  006
*Haukur Þorgeirsson. 2017. "A Stemmic Analysis of the 'Prose Edda'". *Saga-Book*, 41. Aanlyn. Besoek op 12 Augustus 2020.
*Ross, Margaret Clunies. 2011. *A History of Old Norse Poetry and Poetics*. DS Brewer. 
*Wanner, Kevin J. 2008. *Snorri Sturluson and the Edda: The Conversion of Cultural Capital in Medieval Scandinavia*. University of Toronto Press. 

## Skakels
Kenning

'n **Kenning** (Oudnoors" *kenning*, "kenteken"; meervoud: *kenningar*) is 'n digterlike uitdrukking eie aan die Oud-Germaanse Skandinawiese en Oudengelse letterkunde en skaldepoësie. Dit is 'n stylfiguur wat as plaasvervanger van 'n naam of begrip aangewend is.

Die kenninge van die Oudnoorse lofliedere kom by leke as gekunsteld voor vanweë die opeenstapeling van vreemde spreuke, maar by die aristokratiese publiek van destyds het 'n voorkennis van die mitiese materiaal en sagas meegebring dat hulle dit verstaan het.

## Struktuur
In teenstelling met 'n eenledige *heiti*, wat met 'n metafoor vergelyk kan word, is die meerledige kenning 'n beeldomskrywing van 'n eenvoudige begrip.
 
'n Eenvoudige voorbeeld is waar 'n genitiewe frase (*báru fákr*, "perd van die golwe") of 'n samestelling (*gjálfr-marr*, "seeros") gebruik word. Albei kenninge beteken "skip".

Kenninge kan uiters ingewikkeld raak en kan soms lang stringe aaneengeskakelde terme tot gevolg hê. In die skaldepoësie is ingewikkelde kenninge gebruik waarin een van die woorde van die kenning self uit verdere kenninge bestaan. Die samestelling "slagtingsdouwurmdans" beteken byvoorbeeld "geveg". "Slagtingsdou" beteken "bloed", "bloedwurm" is "swaard" en "swaarddans" is "geveg".

## Verwysings
## Skakels
Bokkeveld

Die Bokkeveld is ‘n gebied in die verre weste van die Noord-Kaap.

Dit is oos van die Bokkeveldberge en tussen tussen Calvinia en Nieuwoudtville.  Dit moet nie verwar word met die Koue Bokkeveld en die Warm Bokkeveld nie. Al drie die streke het hul name waarskynlik te danke aan die miljoene springbokke wat   uit alle rigtings tydens die springboktrekke hierheen gemigreer het.

## Bibliografie
*Slingsby, Peter: Cederberg -The touring map. www.slingsbymaps.com, 2022,
Riccardo Patrese

**Riccardo Gabriele Patrese** (gebore 17 April 1954) is 'n voormalige Italiaanse motorrenjaer, wat van 1977 tot 1993 aan Formule Een deelgeneem het. Hy het vir 19 jaar die rekord vir die meeste Grand Prix-wegspronge gehou.
[duimnael|260px|regs|Riccardo Patrese by die [1991 Verenigde State Grand Prix in Phoenix, Arizona.]]

Hy het die eerste Formule Een-jaer geword wat in 200 Grands Prix gejaag het toe hy aan die 1990 Britse Grand Prix deelgeneem het, en die eerste wat 250 wegspronge by die 1993 Duitse Grand Prix behaal het. Patrese het vir 257 Formule Een Wêreldkampioenskap Grands Prix ingeskryf. Teen die einde van die 2021-seisoen is hy die negende mees ervare F1-jaer in die geskiedenis. 

Patrese was die naaswenner na Nigel Mansell in die 1992 Formule Een Wêreldkampioenskap, en derde in 1989 en 1991. Hy het ses Formule Een-renne gewen, met 'n rekordgaping van meer as ses jaar tussen twee hiervan – die 1983 Suid-Afrikaanse Grand Prix en die 1990 San Marino Grand Prix.

## Verwysings
Gemini 4

duimnael|regs||Ed White buite Gemini 4
**Gemini 4** (amptelik **Gemini IV**) was die tweede bemande ruimtevlug van NASA se Gemini-program gedurende 1965. Dit was die tiende bemande Amerikaanse ruimtevlug (insluitend twee vlugte van die X-15); dit is almal vlugte hoër as 100 km d.w.s. hoër as die Kármán-lyn. 

Die ruimtevaarders James McDivitt en Ed White het in vier dae 66 keer om die aarde gewentel. Dit is ook die naaste wat 'n Amerikaanse ruimtevlug aan die Russiese Vostok 5 se vyf dae in die ruimte kom. Die hoogtepunt van die sending was die eerste ruimtewandeling deur 'n Amerikaner. Ed White het vir ongeveer twintig minute buite die tuig gesweef, alhoewel hy steeds met 'n lewenskoord aan die tuig verbind was.

Die vlug was ook die eerste waar daar gepoog is om met 'n ander ruimtetuig te dok, McDivitt het probeer om sy tuig tot naby die Titan II GLV (tweede stadium wat dit die ruimte in gestuur het) te bring maar was nie suksesvol nie.

Dit was ook die eerste Amerikaanse vlug waar daar wetenskaplike eksperimente in die ruimte gedoen is, insluitend die gebruik van 'n sekstant om navigasie met behulp van die sterre se posisie te doen, ter voorbereiding vir die Apollo-program.

## Bemanning 
## Verwysings
Olof Skötkonung

**Olof Skötkonung** (Oudnoors: *Óláfr skautkonungr*), soms genoem **Olaf die Sweed** (c. 980-1022), was koning van Swede en die seun van Erik die Oorwinnaar. Hy het sy vader in omstreeks 995 opgevolg. Hy staan op die drempel van opgetekende geskiedenis, want hy is die eerste Sweedse heerser waaroor heelwat bekend is. 

Olof word beskou as die eerste koning wat oor beide die Swede en die Gaute regeer het. In Swede word die bewind van koning Olof (omstreeks 995-1022) beskou as die oorgang tussen die Wikingtydperk en die Middeleeue, want hy was die eerste Christelike koning van Swede en die laaste een in Skandinawië wat die Christendom aanvaar het. Hy word verbind met 'n groeiende invloed van die kerk in wat vandag Suidwes- en Sentraal-Swede is. Noorse geloofsoortuigings het tot die 12de eeu in dele van Swede bly voortbestaan.

Olof het saam met Sven Vurkbaard geseëvier toe die konings 'n bondgenootskap gesluit het om die Noorweegse koning Olaf Tryggvason in die Slag van Svolder te verslaan. Ná die veldslag het die twee konings Noorweë in kleiner gebiede verdeel. In *Heimskringla* word die mees gedetailleerde weergawe van die verdeling gegee. Olof het vier distrikte in Trondheim gekry, sowel as Møre, Romsdal en Rånrike.

## Verwysings
## Skakels
Verhaal van Ragnar Lodbrok

Die ***Verhaal van Ragnar Lodbrok*** (Oudnoors: *Ragnars saga loðbrókar*) is 'n Yslandse legendariese saga uit die 13de eeu oor die Wikingheerser Ragnar Lodbrok. Dit is deel van die manuskrip van die *Völsunga saga*, waarop dit volg. 

## Inhoud en konteks
Die verhaal dek die oorsprong van Aslaug, Ragnar se poging om die hand te wen van Thora Borgarhjortr, sy latere huwelik met Aslaug, die dade van hulle seuns (en Aslaug) op die slagveld en Ragnar se moord deur koning Aelle van Northumbria.

Die saga se bronne sluit in Adam van Bremen en Saxo Grammaticus, met wie se beskrywing in *Gesta Danorum* hy baie ooreenstem wat betref Ragnar se poging om Thora se hand te wen, sy huwelik met Aslaug en die dade van hulle seuns.

## Verwysings
## Bibliografie
*
*

## Skakels
* Uitgawe met moderne Yslandse spelling by Netútgáfan
Ivar die Beenlose

thumb|*Hyngwar*, Ivar se naam soos dit verskyn in *Harley MS 2278*, 'n 15de-eeuse Engelse manuskrip.

**Ivar die Beenlose** (Oudnoors: *Ívarr hinn Beinlausi*) of **Ivar Ragnarsson** (800's - omstreeks 873) was 'n halflegendariese Wikingleier wat Engeland en Ierland binnegeval het. Volgens die *Verhaal van Ragnar Lodbrok* was hy die seun van Ragnar Lodbrok en sy derde vrou, Aslaug. Sy broers sluit in Björn Ysterkant, Hvitserk, Sigurd Slang-in-die-oog en Ubba. 

Die oorsprong van die bynaam is nie seker nie. *Ívarr beinlausi* kan beteken hy het óf nie bene gehad om op te loop nie óf het 'n skeletprobleem soos osteogenesis imperfecta (bros bene) gehad. Nes in Afrikaans het die woord vir "been" in Oudnoors 'n dubbelsinnige betekenis gehad. 'n Paragraaf in die *Verhaal van Ragnar se seuns* verwys na impotensie.

Volgens die *Verhaal van Ragnar Lodbrok* is Ivar se beenloosheid die gevolg van 'n vloek. Sy ma, Aslaug, word as 'n siener beskryf en sy het voorgestel sy en haar man wag drie nagte voordat hulle seks het nadat hy vir 'n lang ruk op 'n strooptog in Engeland was. Ragnar was egter passievol ná so 'n lang skeiding en wou nie na haar luister nie. As gevolg daarvan is Ivar met swak bene gebore.

Hoewel die sagas Ivar se fisieke gebrek beskryf, lê hulle ook klem op sy wysheid, bekwaamheid en bemeestering van strategieë en taktieke in gevegte.

### Ragnar se dood
[thumb|180px|[Alex Høgh Andersen is Ivar in die TV-reeks *Vikings*.]]

Volgens die meeste sagas het koning Aelle van Northumbria Ragnar vermoor deur hom in 'n slangput te gooi. Ragnar se seuns het wraak gesweer en Engeland aangeval. Volgens die *Verhaal van Ragnar se seuns* het hulle Aelle gevange geneem en uit wraak vir Ragnar se dood die "bloedarend" op sy rug uitgekerf. 

Ragnar se seuns het daarna Engeland, Wallis, Frankryk en Italië geplunder. Toe hulle terugkeer na Skandinawië het hulle die koninkryk tusen hulle verdeel.

## TV-reeks
Ivar die Beenlose speel 'n belangrike rol in die televisiereeks *Vikings* as die seun van Ragnar en Aslaug en die jonger broer van Björn Ysterkant. Sy rol as volwassene word deur Alex Høgh Andersen vertolk.

## Verwysings
## Bronne
**Verhaal van Ragnar se seuns* (*Ragnarssona þáttr*) 
**Verhaal van Ragnar Lodbrok* (*Ragnars saga Loðbrókar*)

## Nog leesstof
*Waggoner, Ben (2009) *The Sagas of Ragnar Lodbrok* (The Troth) 

## Skakels
*''The Tale of Ragnar's Sons'' - vert. Peter Tunstall
Sigurd Slang-in-die-oog

thumb|200px|'n Graveerwerk uit 1670.

**Sigurd Slang-in-die-oog** (Oudnoors: *Sigurðr ormr í auga*) of **Sigurd Áslaugsson** was 'n halflegendariese Wikingvegter en Deense koning wat van die middel van die 9de eeu af aktief was. Volgens verskeie sagas en Skandinawiese geskiedenisbronne uit die 12de eeu en later is hy een van die seuns van die legendariese Wiking Ragnar Lodbrok en sy tweede vrou, Aslaug. 

Sy historiese prototipe kon die Deense koning Sigfred gewees het wat in die 870's vir 'n kort rukkie regeer het. Volgens Noorweegse koninklike stambome uit die Middeleeue is hy 'n voorouer van Harald Skoonhaar en het hy sy ma se beweerde afstamming gebruik om te bewys hy stam van die Noorse god Odin af.

## Vroeë lewe
Sy bynaam "Slang-in-die-oog" dui op 'n spesifieke karaktertrek. Hy is gebore met 'n merk in die vorm van 'n slang om sy een pupil.

Toe Sigurd nog jonk was, is sy halfbroers, Erik en Agnar, deur die Sweedse koning Eysteinn Beli vermoor. Hulle stiefmoeder, Aslaug, en sy ander halfbroers Björn Ysterkant en Hvitserk het daarop met 'n groot leër na Swede geseil. Die daaropvolgende geveg het geëindig met Eysteinn se dood. 

thumb|24opx|Aelle vermoor Ragnar Lodbrok.
### Ragnar se dood
Volgens die meeste sagas het koning Aelle van Northumbria Ragnar vermoor deur hom in 'n slangput te gooi. Ragnar se seuns het wraak gesweer en Engeland aangeval. Volgens die *Verhaal van Ragnar se seuns* het hulle Aelle gevange geneem en uit wraak vir Ragnar se dood die "bloedarend" op sy rug uitgekerf. Ragnar se seuns het daarna Engeland, Wallis, Frankryk en Italië geplunder. Toe hulle terugkeer na Skandinawië het hulle die koninkryk tusen hulle verdeel.

## Afstammelinge
Sigurd Slang-in-die-oog het met koning Aelle se dogter Blaeja getrou en hulle het 'n seun, Hartaknoet, gehad wat sy pa opgevolg het as koning van onder meer Seeland en Skone. Volgens die 11de-eeuse kroniekskrywer Adam van Bremen was Hardegon (moontlik Hartaknoet) die seun van 'n sekere Sven.

Hartaknoet het 'n seun, Gorm, gehad wat hom as koning opgevolg het. Gorm se seun Harald Bloutand het sy pa opgevolg. Harald het 'n seun met die naam Sven Vurkbaard gehad. Dié se seun was Knoet die Grote. Sven het in sy leeftyd ook oor Engeland regeer en die Deense Ryk gestig. Toe Sven sterf, het sy oudste seun, Harald Svendsen koning van Denemarke geword, terwyl Engeland se voormalige koning Ethelred die troon daar bestyg het. Ná Harald se dood het sy broer, Knoet die Grote, koning van Denemarke geword. Ná Knoet het sy seun Hartaknoet koning van Engeland en Denemarke geword. Toe hy sterf, het Eduard die Belyer in 1042 koning van Engeland geword. 

Sven Vurkbaar het 'n dogter Estrid gehad van wie alle heersende konings en koninginne van Denemarke ná 1047 afstam.

## TV-reeks
Sigurd Slang-in-die-oog speel 'n groot rol in die televisiereeks *Vikings*. Sy rol word deur David Lindström vertolk.

## Verwysings
## Bronne
**Verhaal van Ragnar se seuns* (*Ragnarssona þáttr*) 
**Verhaal van Ragnar Lodbrok* (*Ragnars saga Loðbrókar*)

## Nog leesstof
*Waggoner, Ben (2009) *The Sagas of Ragnar Lodbrok* (The Troth) 

## Skakels
*''The Tale of Ragnar's Sons'' - vert. Peter Tunstall
Zinzan Brooke

**Zinzan Valentine Brooke** (gebore op 14 Februarie 1965) is 'n voormalige Nieu-Seelandse rugbyspeler wat op die agsteman-posisie gespeel het. Hy het twee broers wat ook op verteenwoordigende vlak rugby gespeel het: Marty, wat vir Auckland en Southland gespeel het; en Robin, wat slot vir Auckland en Nieu-Seeland gespeel het.

Brooke het 58 toetse vir Nieu-Seeland gespeel, en 42 nieinternasionale wedstryde vir die All Blacks. Hy was kaptein van die Auckland Blues in die Super 12-kampioenskappe in 1996 en 1997 en 'n invloedryke figuur in Auckland se oorheersing in die Nasionale Provinsiale Kampioenskap gedurende die laat 1980's en 1990's. Hy het 17 drieë in toetswedstryde gedruk, toe ’n wêreldrekord vir ’n voorspeler. As 'n lid van die Māori Ngāpuhi iwi, het hy ook vir die Nieu-Seelandse Māorispan gespeel. Hy het onder meer tydens die rugbywêreldbekertoernooie in 1987, 1991 en 1995 vir Nieu-Seeland uitgedraf.

## Rugbyloopbaan 
Brooke was 'n stigtersspeler van die Southerners Sports Club (Bangkok) en het in 1994 teen Taradale RFC in die beginspan gespeel. In 1995 publiseer hy sy outobiografie *Zinny: The Zinzan Brooke story*, geskryf saam met Alex Veysey.

Brooke word beskou as een van die beste spelers wat nog vir die All Blacks gespeel het. Hy het die hardloop- en skopvaardighede van 'n agterlynspeler gehad wat hom uiters beweeglik en rats as voorspeler gemaak het. Hy het eenkeer 'n skepdoel van 48 meter oorgeskop tydens 'n 1995 Rugbywêreldbekerwedstryd, een van drie wat hy in toetswedstryde aangeteken het.

In die 1997 Nuwejaars-eerbewyse is Brooke opgeneem as 'n lid van die Nieu-Seelandse Orde van Verdienstelikheid, vir diens gelewer aan rugby.

Brooke het sy derde skepdoel tydens die All Blacks se indrukwekkende oorwinning van 42–7 teen Wallis by die Wembley-stadion op 29 November 1997 aangeteken. Hy het ook 'n drie vir Christian Cullen opgestel.

In 2007 het die voormalige senter en kaptein van Engeland, Will Carling, sy lys van die "50 grootste rugbyspelers" in The Daily Telegraph gepubliseer, en Brooke die negende grootste speler van alle tye gerangskik, met vermelding:

"Vir 'n voorspeler was sy vaardighede verbysterend. Hy was ewe gemaklik om sewes of 15-man te speel, en het beter skop- en hanteervaardighede gehad as sommige losskakels wat internasionale rugby gespeel het. Bring dit in lyn met sy krag en vermoë as 'n losvoorspeler om die wedstryd te lees – was hy uniek."

## Verwysings 
## Bron 
*
Gemini 6A

**Gemini 6A** (amptelik **Gemini VI-A**) was 'n bemande Amerikaanse ruimtevaart in 1965, as deel van NASA se Gemini-program. Die ruimtevaarders in die tuig was Wally Schirra en Thomas P. Stafford. As deel van hulle sending het hulle suksesvol die eerste rendezvous met 'n ander ruimtetuig gemaak, hul susterruimtetuig Gemini 7. Die Sowjetunie het toe reeds tevore twee Vostok-ruimtetuie in die ruimte gehad. Hulle kon radiokontak met mekaar maak maar het nie die vermoë gehad om wentelbane te verander nie en was op hulle naaste 'n paar kilometer van mekaar af. Die Gemini 6 en Gemini 7 was so naby as 30&nbsp;cm van mekaar af, en hulle sou kon dok as hulle daarvoor toegerus was.

Dit was die vyfde bemande Gemini-vlug, die dertiende bemande Amerikaanse ruimtevlug asook die 21ste bemande ruimtevlug (insluitend die twee X-15 vlugte) van alle tye.

## Bemanning 
## Verwysings
Bacha Khan Internasionale Lughawe

**Bacha Khan Internasionale Lughawe** (IATA: **PEW**, ICAO: **OPPS**), voorheen bekend as **Pesjawar Internasionale Lughawe**, is 'n internasionale lughawe geleë in Pesjawar, Khyber Pakhtunkhwa, Pakistan. Dit is geleë in die suidwestelike punt van die stad Pesjawar en is die vierde besigste lughawe in Pakistan.

Een van die hoofaanloopbane van die lughawe word gekruis deur 'n spoorlyn bekend as die Khyber-treinsafari, wat na die dorp Landi Kotal in die Khyberpas loop, alleenlik met toerisme ten doel. Die lughawe is op 27 Januarie 2012 herdoop na Abdul Ghaffar Khan (met die bynaam *Bacha Khan*), 'n prominente Brits-Indiese vryheidsvegter en later Pakistanse Pasjtoene-aktivis. Die lughawe is van 2016 tot 2018 omvattend herbou.

## Geskiedenis 
Bacha Khan Internasionale Lughawe is strategies geleë in die hartjie van Pesjawar, ongeveer 180&nbsp;km vanaf Islamabad (die federale hoofstad van Pakistan) wat dit sowat twee uur se ry vanaf die hoofstad via die M-1-snelweg maak. Aangesien Pesjawar die hoofstad van die Khyber Pakhtunkhwa-provinsie is, bied dit wêreldverbindings vir die meerderheid van die noordwestelike streek van die land en aangrensende gebiede van Afghanistan. Aangesien die provinsie 'n groot Afghaanse Pasjtoen-gemeenskap het wat binne KPK woon, is Afghaanse vlugte nog altyd aan die toeneem.

## Struktuur 
Pesjawar is 'n belangrike passasierspilpunt met 75% internasionale vlugte. Die lughawe het 'n paar fasiliteite om die basiese behoeftes van reisigers te hanteer, soos telefoonhokkies, valutawissel, outomatiese tellermasjiene (OTM'e), internetstasies, inligtingstoonbanke, geskenk- en aandenkingswinkels, peuselhappiewinkels, huurmotordienste en 'n poskantoor.

Die aanloopbaan is 2 700 meter lank en 40 meter wyd met 3 meter skouers aan weerskante wat ooreenstem met die Internasionale Burgerlugvaartorganisasie Kategorie 4E. Dit word gekruis deur 'n (selde werkende) spoorlyn, een van die min sulke aanloopbane in die wêreld. Maksimum kapasiteit: Boeing 777-300ER. Daar is neus-in-parkering vir 4 wyerompvliegtuie op 'n slag of 3 Airbus- en 2 smalrompvliegtuie op 'n slag. Die lughawe het 2 lugbrûe wat in 2018 gebou is.

## Lugrederye en bestemmings 
*Air Arabia – Aboe Dhabi, Ras Al Khaimah, Sharjah
*Air Arabia Abu Dhabi – Aboe Dhabi
*airblue – Aboe Dhabi, Doebai–Internasionaal, Djedda, Karatsji, Sharjah
*AirSial – Karatsji
*Emirates – Doebai–Internasionaal
*Gulf Air – Bahrein
*Pakistan International Airlines – Aboe Dhabi, Al Ain, Dammam, Doha, Doebai–Internasionaal, Fujairah, Djedda, Karatsji, Muscat, Quetta, Ras Al Khaimah, Riaad, Sharjah
*Qatar Airways – Doha
*Saudia – Djedda, Medina, Riaad
*Serene Air – Doebai–Internasionaal, Djedda, Karatsji, Sharjah

## Verwysings
Gemini 5

duimnael|regs|Uitsig oor Kaap Kennedy, Florida vanaf Gemini 5
**Gemini 5** (amptelik **Gemini V**) was 'n bemande ruimtevlug van NASA se Gemini-program in 1965. Dit was die derde bemande Gemini-vlug, die elfde bemande Amerikaanse ruimtevlug asook die negentiende bemande ruimtevlug van alle tye. 

Dit was ook die eerste sending waar die rekord vir die langste tyd in die ruimte, deur Amerika verbeter is. Die vorige rekord van die Sowjetunie se Vostok 5, opgestel in 1963, is op 26 Augustus 1965 deur Gemini V gebreek. Die rekord kon 'n dag langer gewees het, maar die tuig moes terugkeer na die aarde omrede Orkaan Betsy op pad was. Die bemanning was: Gordon Cooper en Pete Conrad.

## Bemanning 
## Verwysings
Gemini 7

[duimnael|regs|Gemini 7 soos gesien vanaf [Gemini 6A]]
**Gemini 7** (amptelik **Gemini VII**) was die vierde bemande ruimtevlug van NASA se Gemini-program. Dit was ook die twaalfde bemande ruimtevlug van Amerika. Dit was die 21ste bemande ruimtevlug, insluitend die Sowjetunie- en die Amerikaanse X-15 vlugte, wat bokant die Kármán-lyn gevlieg het. 

Die bemanning was Frank Borman en Jim Lovell, hulle het byna 14 dae in die ruimte deurgebring en 206 keer om die aarde gewentel. Hulle ruimtetuig was die passiewe teiken vir die eerste bemande ruimterendezvous, uitgevoer deur die bemanning van Gemini 6A.

## Bemanning 
## Verwysings
Brunsvigia nervosa

***Brunsvigia nervosa*** is 'n geofiet wat tot die *Amaryllidaceae* familie hoort. Die spesie is endemies in die Oos-Kaap en die Wes-Kaap.

## Bron 
* Plants of the World Online
Muziekgebouw aan 't IJ

duimnael|300px|Die Muziekgebouw aan 't IJ
'''Muziekgebouw aan 't IJ''' is die hoofkonsertsaal vir kontemporêre klassieke musiek aan die IJ in Amsterdam, Nederland. Die gebou is in 2005 geopen en is bo die IJtonnel geleë, tien minute se stap vanaf Amsterdam Centraal-stasie. Die gebou is deur die Deense argitekte 3XN ontwerp. Die Bimhuis is deels geïntegreer in die Muziekgebouw aan 't IJ.

Lêer:Muziekgebouw amsterdam.jpg|Die Muziekgebou en Bimhuis saans
Lêer:Interieur grote zaal Muziekgebouw aan 't IJ.jpg|Binnekant
Lêer:Pieter wispelwey cellist and Dejan Lazic by Fai Ho 30 januari 2007.jpg|’n Konsert deur tjellis Pieter Wispelwey
Lêer:Buildings in water.jpg|Uitsig oor die water op die Muziekgebouw en passasiersterminaal, Amsterdam

## Eksterne skakels 
* Muziekgebouw aan 't IJ (amptelike webwerf in Engels)
* Muziekgebouw aan 't IJ (amptelike Nederlandse webwerf)
* Muziekgebou aan 't IJ by Google 3D Warehouse
Phil Bennett

**Phil Bennett** (24 Oktober 1948 – 12 Junie 2022) was 'n Walliese internasionale rugbylosskakel van 1969 tot 1978. Sy aanvoeling en reeks truuks, insluitend sy beroemde systap en uitswaai, het hom 'n gunsteling onder skares gemaak.

## Rugbyloopbaan 
Bennett, gebore in Felinfoel, Carmarthenshire, het sy debuut vir Wallis op 22 Maart 1969 teen Frankryk in Parys op die ouderdom van 20 gemaak toe hy die eerste Walliese plaasvervanger in internasionale rugby geword het deur die beseerde Gerald Davies te vervang. Bennett het aanvanklik in verskillende posisies gespeel, insluitend heelagter en senter, maar het in 1972 in die losskakelposisie gevestig. Hy het die legendariese Barry John in daardie posisie opgevolg.

Bennett se vorm het beteken dat hy by die Britse en Ierse Leeus aangesluit het op hul beroemde toer na Suid-Afrika in 1974 en 103 punte daarin aangeteken het. Sy 50-meter-drie teen Suid-Afrika in Pretoria op daardie toer was 'n loopbaanhoogtepunt.

Tog was 'n plek in Wallis se span nie altyd vir hom gewaarborg nie. In 1975 is hy laat vaar vir John Bevan en het eers 'n beseerde Bevan in die wedstryd by die Murrayfield-toets vervang. Hy het 'n deurslaggewende rol gespeel in die laaste wedstryd van daardie seisoen teen Ierland op Cardiff Arms Park, in 'n rekordoorwinning van 32–4.

In 1976 het Bevan 'n besering opgedoen en Bennett is teruggeroep. Na die besering van die destydse Walliese kaptein Mervyn Davies, het Bennett hierdie rol oorgeneem, wat daartoe gelei het dat hy kaptein van die Britse en Ierse Leeus op die 1977-toer geword het. In Augustus 1977 het die Britse en Ierse Leeus eers by Fidji langs gestop op pad huis toe van hul toer deur Nieu-Seeland. Fidji het hulle met 25–21 op Buckhurst Park, Suva, geklop.

Bennett het in 1978 uit internasionale rugby getree, nadat hy in 29 wedstryde gespeel het. Hy het in klassieke styl afgetree deur twee drieë teen Frankryk in 'n oorwinning van 16–7 te druk. Die oorwinning het verseker dat Wallis hul derde Grand Slam van die 1970's gewen het, en hul tweede in drie seisoene.

Hy het sy klubrugby by Llanelli RFC gespeel, waar hy 16 seisoene gespeel het. Hy het ook 20 keer vir die Barbarians gespeel, insluitend die bekende wedstryd teen die All Blacks in Januarie 1973. In daardie wedstryd was hy die katalisator vir Gareth Edwards se drie vroeg in die wedstryd, wat fynproewers van die spel steeds beskou as een van die beste wat nog gedruk is. Phil het 'n bal wat hoog oor sy kop en in sy eie 22 geskop is, gevang en vier spelers met sy kenmerkende systap ontglip voordat hy die bal na John Williams uitgegee het om die lopie te begin. Dit het kort gevolg op nog 'n bepalende oomblik in sy loopbaan toe hy deur 'n uitsonderlike taktiese skopvertoning sy geliefde Llanelli tot 'n 9–3-oorwinning oor dieselfde toer All Blacks in Oktober 1972 gehelp het.

Sy outobiografie is getiteld *Everywhere for Wales*. Hy het later rugbykommentaar gelewer op televisie.

In November 2015 is Phil Bennett opgeneem in Wêreldrugby se Heldesaal en in 2007 in die Walliese Sportheldesaal.

## Bronne 
*  
*  

## Eksterne skakels 
*  Phil Bennett op ESPNscrum
Anund Jakob

**Anund Jakob** was van 1022 tot omstreeks 1050 koning van Swede. Hy is vermoedelik op 25 Julie 1008 of 1010 as "Jakob" gebore. Hy was die seun van koning Olof Skötkonung. 

Anund was die tweede Christelike koning van die land en sy lang en deels stormagtige bewind is gekenmerk deur die toenemende verspreiding van die Christendom sowel as herhaalde pogings om die magsbalans in Skandinawië te beïnvloed. Deur sy hele bewind het hy probeer om die opkomende Deense leierskap in Skandinawië omver te werp deur die Noorweegse monargie te steun. Hy het ook die bewind van Jaroslaf die Wyse in Kiëf-Roes, sy swaer, gesteun. Hy word in Duitse en Noorse historiese bronne in positiewe terme genoem. Sy bewind was een van die langstes in die Wikingtydperk en die Middeleeue in Swede.

## Verwysings
## Skakels
Gemini 10

**Gemini 10** (amptelik **Gemini X**) was die agste bemande ruimtevlug van NASA se Gemini-program in 1966. Dit was ook die sestiende bemande Amerikaanse ruimtevlug en die 24ste ruimtevlug van alle tye, insluitend die twee vlugte van North American X-15. Die bemanning was John W. Young en Michael Collins. Collins het die eerste persoon geword om twee ruimtewandelings op een sending uit te voer.

## Bemanning 
## Verwysings
Gemini 11

**Gemini 11** (amptelik **Gemini XI**) was die negende bemande ruimtevlug van NASA se Gemini-program. Dit was die sewentiende bemande Amerikaanse ruimtevlug en die 25ste bemande ruimtevlug van alle tye, insluitend die twee vlugte van die X-15 bo die Kármán-lyn. Die bemanning was Pete Conrad en Richard F. Gordon. Hulle is die eerste sending wat na lansering direk met 'n Agena-teikentuig gedok het, dit het 1&nbsp;uur 34&nbsp;minute na lansering gebeur. Hulle het toe die Agena se enjin gebruik om 'n rekordhoë-apside wentelbaan te bereik. Hulle het ook 'n klein kunsmatige swaartekragveld geskep deur die twee ruimtetuie te laat tol. Die twee was verbind met 'n koord. Richard Gordon het ook twee ruimtewandelings onderneem; hy het 2 uur en 41 minute buite die tuig deurgebring.

## Bemanning 
## Verwysings
Gemini 8

duimnael|Gemini besig om te dok met die Agena
**Gemini 8** (amptelik **Gemini VIII**) was die sesde bemande ruimtevlug van NASA se Gemini-program. Dit is op 16 Maart 1966 gelanseer en was die 14de bemande Amerikaanse ruimtevlug en die 22ste bemande ruimtevlug van alle tye.  Tydens dié sending is daar vir die eerste keer met 'n ander ruimtetuig gedok terwyl altwee ruimtetuie in 'n wentelbaan was. Dit is ook die eerste Amerikaanse ruimtesending wat 'n kritiese faling in die ruimte ondervind het en die bemanning se lewe in gevaar gestel het. Die sending moes derhalwe verkort word as gevolg daarvan, maar die bemanning het die aarde veilig bereik.

Die bemanning was Neil Armstrong (bevelvoerder) en David Scott. Dit was die eerste keer dat gewone Amerikaanse burgers (nie-militêre personeel) in 'n wentelbaan om die aarde geplaas is.

Armstrong het sy kommissie in die Amerikaanse Reserwevlootmag in 1960 bedank. Sy vlug was die tweede keer dat 'n Amerikaanse burger die ruimte in gevlieg het (na Joe Walker op X-15 Vlug 90), en die eerste keer dat 'n Amerikaanse burger in 'n wentelbaan gevlieg het.

## Bemanning 
## Notas 
## Verwysings
Buitengracht

Die **Buitengracht** is een van die belangrikste strate in die middestad van Kaapstad. Op sy noordoostelike punt begin die N1-nasionale pad en aan sy suidwestelike punt begin Kloofnekweg wat lei na Kampsbaai en Bakoven.

Mettertyd is die grag (gracht, kanaal) in die middel van hierdie straat  in die Bo-Kaap gedemp en daarom was dit daarna mooontlik om dit ‘n dubbelbaanpad te maak.

Hierdie straat het die noordwestelike grens van die ou Kaapstad gevorm. **Buitenkantstraat** wat langs die Parade en Caledonplein loop, was die suidoostelike rant van die stad. **Buitensingel** en **Buitenstraat** was in die 17de eeu die suidgrens.

## Galery 

Pink place.jpg
Wikimania 2018 - Bo-Kaap 03.jpg
Wikimania 2018, Cape Town ( 1050381).jpg
Wikimania 2018, Cape Town ( 1050382).jpg| 126 Buitengracht Str.
Bo-Kaap by ArmAg (23).jpg| 158 Buitengracht Str.
Gemini 12

**Gemini 12** (amptelik **Gemini XII**) was die tiende en finale bemande ruimtevlug van NASA se Gemini-program. (Gemini 1 en 2 was onbemande ruimtevlugte). Dit is om 20:46:33 UTC op 11 November 1966 vanaf Kaap Kennedy LC-19 gelanseer. Dit was die agtiende bemande Amerikaanse ruimtevlug en die 26ste bemande ruimtevlug van alle tye, insluitend die twee vlugte van die X-15 hoër as die Kármán-lyn.

Die bemanning was Jim Lovell, 'n veteraan van Gemini 7, en Buzz Aldrin. Laasgenoemde het drie ruimtewandelings onderneem en 5 uur en 30 minute in die ruimte deurgebring. Gemini 12 het ook die vyfde suksesvolle rendezvous uitgevoer en daar is vir die vierde keer met die Agena-teikenruimtetuig gedok.

Met die voltooiing van die vlug is die Gemini-program afgesluit, sy laaste doelwitte is suksesvol bereik. Daar is bewys dat ruimtemanne suksesvol en effektief buite die ruimtetuie kan werk. Hierdie eksperiment was baie belangrik, dit het die weg gebaan vir die Apollo-program met die doelwit om 'n mens op die maan te plaas en veilig terug te bring Aarde toe voor die einde van die 1960's.

## Bemanning 
## Verwysings
Pluimveevleis

duimnael|Peri-peri hoenderboudjies
duimnael|'n Heelgebakte, gevulde tarentaal.
[duimnael|Pluimvee op [Oxford se mark]]
In kookkuns verwys **pluimvee** na die vleis van voëls, gewoonlik met die uitsondering van hoender.

Pluimvee sluit die vleis van die volgende voëls in:

Oor die algemeen word pluimvee as witvleis geklassifiseer, hoewel die vleis van eende, duiwe, volstruise, emoes en ganse soms as rooivleis beskou word.

Voëls wat aangehou word vir die verbruik van vleis en eiers of vir die vervaardiging van vere, word pluimvee genoem. Die vleis van wilde, onbewerkte jagvoëls word ook *pluimwild* genoem.

Daar word onderskei tussen ligte pluimveevleis van vetmaakpluimvee (hoender/kuiken en kalkoen) en donker vleis van wilde pluimvee (volstruis, fisant, patrys, wilde eend, kwartel) asook eend, vlieënde eend, Pekingeend, gans, duif, en in 'n breër sin ook watervoëls. Die donker vleeskleur van wilde voëls word veroorsaak deur donker spierproteïene wat deur intense beweging veroorsaak word. Daar is nou ook wilde pluimveespesies wat op plase soortgelyk aan vetmaakpluimvee aangehou word.

Vleis van vroulike pluimvee is sagter, die vleis van die mannetjie, aan die ander kant, is sterker in smaak, hierdie eienskappe word gekombineer deur die hane te kastreer (sien kapoene in ).

## Berging en voorbereiding 
Berging en voorbereiding van vetgemaakte en wilde voëls is soortgelyk. In die geval van ongekookte pluimvee kan kieme aan die oppervlak kleef, veral salmonella, dus moet uiterste higiëne nagekom word tydens berging en voorbereiding. Vet van pluimvee word vinnig galsterig vanweë die hoë inhoud van onversadigde vetsure.

## Voorbereiding van wilde voëls 
Wilde pluimvee moet uitgehang word voor voorbereiding. Die veredrag van die wilde voëls moet gebalanseer wees, dit wil sê die vel word saam met die vere afgeskil om die dikwels yl vet (bv. by wilde-eend) te verwyder. Daarna word dit meestal heel voorberei, net ouer pluimvee word gewoonlik uitmekaar gesny en gemarineer voor dit gaargemaak word.

Jong wilde pluimvee word gewoonlik gebraai, maar oueres word verkieslik gestowe. Rooiwyn en tipiese wilde speserye (soos roosmaryn en tiemie) word gebruik vir gesmoorde wilde pluimveegeregte.

Vir die kook van sous of sop word slegs ouer wilde pluimvee gebruik; voor dit word dit bruin gebraai om 'n intenser aroma te verkry.

## Galery 

Lêer:Fried pigeon.jpeg|Gebraaide duif
Lêer:USMC-04661.jpg|Kalkoen
Lêer:Crepinette van struisvogel (2881032451).jpg|Pannekoek van volstruisvleis
Lêer:20090726 Birds on stick Shanghai Qibao Imgp1996.jpg|Kwartels op stokkies
Lêer:Andebryst (5102933916).jpg|eendborsfilet

## Verwysings
Blaaubankrivier

Die **Blaauwbankrivier** is 'n rivier wat suid van Magaliesburg in Gauteng, Suid-Afrika vloei. Dit is 'n sytak van die Magaliesrivier.

## Ontspring 
* 

## Monding 
* 

## Eksterne skakel 
* Google-kaart van die Skeerpoortrivier se monding by Geonames.org (cc-by)

## Verwysings
Explorer 1

**Explorer 1** is die eerste satelliet wat deur Amerika in 1958 gelanseer is. Dié projek was deel van Amerika se deelname aan die Internasionale Geofisiese Jaar. Die sending het gevolg op die eerste twee satelliete van die vorige jaar, Spoetnik 1 en Spoetnik 2, wat deur die Sowjetunie gelanseer is en die ruimtewedloop tydens die Koue Oorlog tussen die twee nasies begin het. 

Explorer 1 is op 1 Februarie 1958 om 03:47:56 GMT, bo-op die eerste Juno-vuurpyl, vanaf Kaap Canaveral in Florida gelanseer. Dit was die eerste satelliet wat die Van Allen-gordel bespeur het en het data na die aarde gestuur totdat sy batterye na byna vier maande pap geword het. Dit het in 'n wentelbaan gebly tot 1970.

## Galery 
## Verwysings
Wanvoeding

**Wanvoeding** vind plaas wanneer 'n individu te min of te veel voedingstowwe inkry, wat gesondheidsprobleme veroorsaak. Dit is spesifiek "'n tekort, oormaat of wanbalans van energie, proteïene en ander voedingstowwe" wat die liggaam se weefsels en vorm nadelig beïnvloed.

Wanvoeding is 'n kategorie siektes wat ondervoeding en oorvoeding insluit. Ondervoeding is 'n gebrek aan voedingstowwe, wat kan lei tot vertraagde groei, vermorsing, en ondergewig. 'n Oorvoorsiening van voedingstowwe veroorsaak moontlike oorvoeding, wat kan lei tot vetsug. In sommige ontwikkelende lande verskyn oorvoeding in die vorm van vetsug binne dieselfde gemeenskappe waar ondervoeding heers.

Die meeste kliniese studies gebruik die term 'wanvoeding' om na ondervoeding te verwys. Die gebruik van 'wanvoeding' in plaas van 'ondervoeding' maak dit egter onmoontlik om tussen ondervoeding en oorvoeding te onderskei, 'n minder erkende vorm van wanvoeding. Gevolglik het 'n 2019-verslag deur die Lancet-kommissie voorgestel dat die definisie van wanvoeding uitgebrei word om "al sy vorme in te sluit, insluitend vetsug, ondervoeding en ander dieetrisiko's." Die Wêreldgesondheidsorganisasie en die Lancet-kommissie het ook "die dubbele las van wanvoeding" geïdentifiseer, wat ontstaan uit "die saambestaan van oorvoeding (oorgewig en vetsug) saam met ondervoeding (vertraagde groei en vermorsing)."

## Verwysings 
## Eksterne skakels 
* Wanvoeding op hillsteaddental.com
Jan Pickard

**Jan Albertus Jacobus Pickard** (25 Desember 1927 – 30 Mei 1998) was 'n Suid-Afrikaanse rugbyspeler wat op slot gespeel het. 

## Vroeë lewe 
Pickard is in die Paarl gebore, het aan die Universiteit Stellenbosch studeer en sy provinsiale debuut vir die Westelike Provinsie in 1951 gemaak. Hy is die oupa van Francois Louw, wat ook vir die Westelike Provinsie en Suid-Afrika gespeel het. 

## Rugbyloopbaan 
Pickard is gekies om Suid-Afrika op die 1951–52-toer van Groot-Brittanje en Frankryk te verteenwoordig, hoewel hy nie vir enige van die toetswedstryde gekies is nie. Sy eerste verskyning in 'n toetswedstryd het in September 1953 teen Australië in Durban gekom. Die Springbokke het die wedstryd 18–8 gewen, dit is gevolg deur 'n verdere oorwinning oor Australië 'n week later, 'n 22–9 oorwinning in Port Elizabeth, waaraan Pickard ook deelgeneem het. Die volgende keer wat Pickard vir Suid-Afrika gekies is, was vir die 1956-toer na Australië en Nieu-Seeland. Hy is gekies om in die tweede toets van die vier wedstrydreeks teen Nieu-Seeland te speel en het op agsteman gespeel in 'n 8–3 oorwinning vir Suid-Afrika.

Pickard het sy laaste verskyning vir Suid-Afrika in Augustus 1958 teen Frankryk op Ellispark in Johannesburg gemaak. Frankryk het die wedstryd met 9–5 gewen, met Pickard wat in sy gewone posisie op slot gespeel het. 

Pickard is in Mei 1998 in die ouderdom van 70 in Kaapstad oorlede.

## Verwysings
Swatting

[duimnael|'n [FBI SWAT-span tydens opleiding.]]
**Swatting** is 'n kriminele teistering-taktiek om 'n nooddiens te mislei (deur middel van 'n vals berig aan 'n nooddiensversender) om 'n polisie- of nooddiensreaksiespan na 'n ander persoon se woonadres te stuur. Dit word veroorsaak deur valse aanmelding van 'n ernstige wetstoepassingsnoodgeval, soos 'n bomdreigement, moord, gyselaarsituasie, of 'n vals verslag van 'n geestesgesondheidsgeval, soos om te rapporteer dat 'n persoon na bewering selfmoord wil pleeg of moorddadig is en dalk onder andere gewapen kan wees. 

Die term is afgelei van die wetstoepassingseenheid "SWAT" (spesiale wapens en taktiek), 'n gespesialiseerde tipe polisie-eenheid in die Verenigde State. Hierdie eenhede is toegerus met taktiese toerusting en wapens wat verskil van patrollie-eenhede, en word opgeroep na situasies wat as hoë risiko geag word. ’n Bedreiging kan lei tot die ontruiming van skole en besighede. Daar is oproepe om swatting as 'n vorm van terrorisme te definieer weens die gebruik daarvan om te intimideer en die risiko van besering of dood te skep.

Die aanmelding van vals verslae aan nooddienste is 'n kriminele oortreding in baie jurisdiksies, dikwels strafbaar met boete of gevangenisstraf.  In Maart 2019 is 'n man van Kalifornië tot 20 jaar tronkstraf gevonnis vir die uitvoering van 'n noodlottige 2017-swatting insident.  Swatting hou 'n hoë risiko van geweld in, en veroorsaak dat belastinggeld deur die stad of land vermors word wanneer gereageer word op 'n vals verslag van 'n ernstige wetstoepassingsnood, sowel as aanspreeklikheid as dinge verkeerd loop. In Kalifornië word swatters verantwoordelik gehou vir  die "volle koste" van die reaksie wat tot boetes van tot $10 000 kan lei as liggaamlike beserings of dood plaasvind as gevolg van die swatting.

## Verwysings
Caledoniese Vereniging

[duimnael|regs|200px|Dis hoe 'n tradisionele Skotse uitrusting lyk. Die wyle politikus [Cameron Mackenzie vertoon dit hier op sy dogter Emma se troue in 2020.]]
Die **Caledoniese Vereniging** is ‘n wêreldwye organisasie met die doel om die Skotse kultuur, geskiedenis en tradisies te handhaaf en versterk.

## Doel
Lede van hierdie klub is gebore Skotte of hul direkte afstammelinge en wat hul band met hul land van herkoms koester. Daarom  is die doel van die byeenkomste om die patriotisme vir Skotland aan te wakker.

## Aktiwiteite
Sosiale byeenkomste word gewoonlik gehou om die dae te herdenk wat belangrik is in die geskiedenis van die Skotte. Sulke dae is veral
*Halloween (Allerheiligeaand) op 31 Oktober
*St. Andrew’s Nicht op 30 November
*Hogmanay op 31 Desember en
*Burns Nicht om die geboorte van Robert Burns op 25 Januarie 1759 te herdenk.
‘n Kenmerk van hierdie soort gesellighede is sang en dans. Mans woon dit gewoonlik by geklee in ‘n *kilt* (die tradisionele Skotse rokkie) in die juiste *tartan* (ruitpatroon) om te toon aan watter *clan* (familiegroep) hy behoort. Skotse danse word uitgevoer met musiek verskaf deur ‘n doedelsakorkes. *Haggis*, ‘n tradisionele Skotse gereg bestaande uit gekookte skaapharslag, kruie en meel word by sulke byeenkomste geëet.

## Suid-Afrika
Oos-Londen se tak is reeds in 1876 gestig. Aan die einde van die 19de eeu was daar verskeie klubs versprei oor die hele Suider-Afrika. Vroeg in die 21ste eeu is daar ‘n tiental verenigings gesetel in die stede met die grootse tak in Johannesburg. 

Die Suid-Afrikaanse Caledoniërs beskou hul oprigting in 1934 van 'n standbeeld van die sendeling en befaamde ontdekkingsreisiger, David Livingstone, by die Victoria-waterval as hul grootste prestasie. Die politici Patrick Duncan, Frederick Sturrock en meer onlangs Cameron Mackenzie, was waarskynlik die bekendste Suid-Afrikaanse lede.

## Naam
Caledonia was die Romeine se naam vir Skotland.

## Bibliografie
*rampantscotland.com
*robroy.co.za
*tartansauthority.com
*www.glartent.com
Gemini 9A

duimnael|Gemini 8 besig om te dok met die Agena. Gemini 9A kon egter nie daarin slaag om te dok nie (sien teks).
**Gemini 9A** (amptelik **Gemini IX-A**) was die sewende bemande ruimtevlug van NASA se Gemini-program. Dit was ook die dertiende bemande Amerikaanse ruimtevaart en die 23ste ruimtevaart ooit, insluitend twee vlugte van X-15. Die oorspronklike bemanning van Gemini 9, bevelvoerder Elliot See en Charles Bassett het verongeluk met 'n Northrop T-38 Talon opleidingsvliegtuig op pad na die McDonnell-fabriek in St. Louis, Missouri om hulle ruimtetuig te inspekteer. Die rugsteunbemanning Thomas P. Stafford en Eugene Cernan is toe bevorder tot hoofbemanning en Jim Lovell en Buzz Aldrin is aangestel as die rugsteunbemanning. 

Die sending is toe hernoem as Gemini 9A nadat die oorspronklike lanseerdatum van 17 Mei uitgestel is omrede die sending se Agena-teikenruimtetuig vernietig is in 'n ramp tydens lansering. Die sending het toe plaasgevind van 3-6 Junie 1966, nadat die rugsteunteikenruimtetuig gelanseer is. Gemini 9A het die teiken bereik maar kon nie daarmee dok nie, omrede die neusbedekking van die Agena-teiken nie afgeskiet het nie weens 'n lanseringsprobleem. 

Cernan het toe vir twee ure lank 'n ruimtewandeling onderneem waartydens hy onder andere 'n onafhanklike, selfaangedrewe ruimtepak van die Amerikaanse Lugmag sou gebruik om te demonstreer dat vrye vlug moontlik was. Hy slaag egter nie daarin nie weens uitputting, stres en oorverhitting.

## Bemanning 
## Verwysings
Airblue

**Airblue Limited** (IATA: **PA**, ICAO: **ABQ**) (gestileer as air**blue**) is 'n  Pakistanse privaatlugredery met sy hoofkantoor op die 12de verdieping van die Islamabad Aandelebeurstorings (ISE) in Islamabad, Pakistan. Airblue bedryf geskeduleerde binnelandse en internasionale vlugte, laasgenoemde na Saoedi-Arabië en die Verenigde Arabiese Emirate.

## Geskiedenis 
Die lugredery is in 2003 gestig deur Tariq Chaudhry, 'n Pakistans-Amerikaanse IT-kundige. Airblue het op 18 Junie 2004 bedrywighede begin met drie gehuurde Airbus A320-200 vliegtuie wat Karatsji–Lahore bedien, en Karatsji–Islamabad met drie daaglikse vlugte in elke rigting. Die lugredery is in 2004 deur premier Zafarullah Khan Jamali ingehuldig.
[duimnael|’n Airblue [Airbus A320|Airbus A320-200 by Dubai Internasionale Lughawe]]
[duimnael|’n Nou-afgelegde Airblue [Airbus A340|Airbus A340-300 wat ná instandhouding van Istanbul Atatürk-lughawe opstyg.]]
Gedurende die eerste jaar het die lugredery baie gewild geraak, wat die lugredery toegelaat het om regstreeks te kompeteer met die vlagdraer Pakistan International Airlines en die twee ander privaatlugrederye, wat meer as 400 000 passasiers in die eerste jaar met 'n vragfaktor van meer as 90% gevlieg het. Dit het die lugdiens in staat gestel om na meer stede in Pakistan uit te brei, insluitend Pesjawar, Quetta en Nawabshah.

Op 14 Augustus 2005 het Airblue sy eerste internasionale vlug van Karatsji na Doebai geloods.  Op 4 Junie 2007 het Airblue sy eerste vlug na Manchester met die Airbus A321 geloods.

Airblue het in Junie 2012 sy IATA-kode van ED na PA verander, die nuwe kode het oorspronklik aan die ontbinde en eens ikoniese lugdiens Pan American World Airways behoort. In 2011 het die lugredery diens na Istanboel se Sabiha Gokcen-lughawe van stapel gestuur - 'n roete wat uiteindelik beëindig is.
duimnael|Islamabad Aandelebeurs-torings - Airblue se hoofkwartier

## Dienste 
### Kajuit 
Alle vliegtuie in die vloot het 'n 3-by-3-uitleg met slegs ekonomiese klas; en het oorhoofse videoskerms. Airblue het voorheen 'n besigheidsklasafdeling gehad, maar het dit weens ekonomiese faktore laat vaar.

### e-kaartjies 
Airblue was die eerste lugredery in Pakistan wat e-kaartjies, draadlose inklok-  en self-inboek-kioskfasiliteite bekendgestel het. Die lugredery gebruik ook Sabre, 'n kaartjieverspreidingstelsel.

### Gereelde vliegprogram 
Die Airblue gereelde vliegprogram word "Blue Miles" genoem. Passasiers begin by die basisvlak waar aanmelding gratis is. Sodra passasiers genoeg myle verdien, is daar opgraderings na die Bloukaart gevolg deur die Platinumkaart.

### Sitkamers 
Airblue het in November 2008 sy premium-sitkamer by Jinnah Internasionale Lughawe, Karatsji, ingewy. Dit is die *Blue Lounge International* genoem en is ontwerp vir besigheidsklaspassasiers, kredietkaarthouers en bevoorregte kliënte. Die sitkamer het internetgeriewe, kabeltelevisie, koerante en tydskrifte, masseerstoele en 'n peuselkroeg. Dit was in die internasionale terminaal van die lughawe geleë, maar is sedertdien gesluit.

## Verwysings 
## Eksterne skakels